b'\n_START_ARTICLE_\nSveti Pavel (roman)\n_START_SECTION_\nVsebina\n_START_PARAGRAPH_\n\xc5\xbdan in Frenk Debevc, osrednja lika zgodbe, sta brata srednjih let, ki \xc5\xbeivita v kme\xc4\x8dki skupnosti na dolenjskem pode\xc5\xbeelju v \xc4\x8dasu prvih let po drugi svetovni vojni._NEWLINE_\xc5\xbdan je po\xc5\xa1ten kme\xc4\x8dki \xc4\x8dlovek, ki se je med vojno boril na strani partizanov. Po vojni nove oblasti ni mogel sprejeti saj je bil globoko razo\xc4\x8daran nad po\xc4\x8detjem novih oblastnikov. Njegova bole\xc4\x8dnina, ko mu odpeljejo konja je tako velika, da celo pi\xc5\xa1e pismo Titu, v katero z velikimi za\xc4\x8detnicami zapi\xc5\xa1e tisto, kar je za njega res pomembno. Frenk, ki je bil med vojno belogardist, se skriva v zidanici, ker pa nova oblast po kmetijah in zidanicah i\xc5\xa1\xc4\x8de skrito vino, se mora skriti v zvonik cerkve Sv. Pavla. Vsak dan ga je vedno bolj strah saj \xc4\x8duti, da se njegovo \xc5\xbeivljenje bli\xc5\xbea koncu. Novi oblastniki, slaboumne kreature, z nasilnimi metodami \xc5\xbeelijo najti Frenka, zato je le vpra\xc5\xa1anje \xc4\x8dasa, kdo bo Frenka izdal. Med prebivalci vlada sovra\xc5\xa1tvo in strah pred novo oblastjo, ki pobira pridelke, \xc5\xbeivino, vpeljuje policijske metode in pretepa kmete ne glede na starost in spol._NEWLINE_Pripoved je polna preprostih a globokih dialogov, ki s pristno kme\xc4\x8dko besedo slikajo \xc5\xbeivljenje ljudi v \xc4\x8dasu, ki je v vsakemu bralcu romana zapisan druga\xc4\x8de in zato ob branju vzdrami razli\xc4\x8dna \xc4\x8dustva.'